# Instruks – dødsfald

| **Situation** | Instruks |
| --- | --- |
| **Personalegrupper omfattet af instruksen** | Alt personale ansat på socialområdet i Randers kommune. |
| **Ansvar** | * Det er ledelsens ansvarat sikre en skriftlig instruks og korrekt opdatering af denne * Det er personalets ansvar at følge skriftlig instruks. |
| **Formål** | At sikre, at personalet ved hvordan de skal håndtere uventede og forventede dødsfald. |
| **Uventet dødsfald** | Hvis du som medarbejder finder en borger livløs, og der ikke på forhånd er taget stilling til fravalg af genoplivningsforsøg, skal du ringe 112 og påbegynde genoplivningen!  Genoplivningsforsøg skal ALTID foretages når:   * En borger får pludselig hjertestop * En borger findes livløs med usikkerged om, hvor længe tilstanden har varet.   Tilkald af politi ved uventet dødsfald  Det er lægens vurdering, hvornår politiet skal tilkaldes ved uventet dødsfald.  Du må ikke flytte på borgeren / eller på ting i borgerens hjem før politiet i disse tilfælde har optaget rapport.  Er dødens indtræden ikke åbenbar, må den pågældende ikke flyttes før en læge har iagttaget dødstegn (Sundhedsloven §183)  Du skal i det konkrete tilfælde aftale med lægen, om du skal blive i boligen og holde borgeren under tilsyn.  Din pligt til at holde den pågældende under tilsyn ophører, når dødens indtræden er konstateret af en læge.  Du må ikke begynde at gøre afdøde i stand, før lægen har givet tilladelse hertil.  Lægen udfærdiger dødsattest, når de sikre dødstegn viser sig (dødsstivhed, ligpletter, forrådnelse). |
| **Forventet dødsfald** | Hvis du finder en borger, som er død, og dette er et forventet dødsfald, kan du som sygeplejerske eller sosu-assistent konstatere, at døden er indtrådt.  Du skal underrette lægen læge eller vagtlægen om dødens konstatering, dødstidspunktet og omstændighederne, dokumentere dette i Sensum Bosted. |
| **Borgers tilstand forværres** | Når en borgers tilstand forværres, skal du som medarbejder sikre dig, at de pårørende underrettes.  Du skal undersøge, hvilke forventninger de pårørende har til forløbet, fx hvornår de ønsker at blive kontaktet, og om de ønsker at blive tilkaldt uanset tidspunktet på døgnet.  Hvis de pårørende ikke ønsker eller har mulighed for at være hos den døende, skal du vurdere behov for fast vagt i hvert enkelt tilfælde. |
| **Har borgeren pacemaker?** | Du skal orientere lægen, hvis borgeren har en pacemaker eller baklofenpumpe, da denne skal fjernes. |
| **Transport** | Hvis de pårørende anmoder om, at afdøde bringes til kapellet på sygehus efter at en læge har konstateret sikre dødstegn, tilkaldes en bedemand – der er døgnåbent flere steder.  Boet hæfter for betalingen. |
| **Pårørende, der ikke vil have noget med dødsboet at gøre** | I tilfælde, hvor pårørende ikke vil have noget med dødsboet at gøre eller i tilfælde, hvor der ikke er pårørende, skal pensionsafdelingen kontaktes.  De sørger for at anmelde dødsfaldet, rekvirere bedemand etc. |
| **Hjælpemidler** | De genbrugshjælpemidler, der er registreret til borgeren, samles sammen og hjælpemiddeldepotet kontaktet ift. afhentning.  I de tilfælde, hvor pårørende varetager returnering af hjælpemidler, skal du udlevere liste over hvilke hjælpemidler, borgeren er registreret for. |
| **Litteraturreferencer** | Vejledning om genoplivning og fravalg af genoplivningsforsøg, VEJ nr. 9934 af 29/10/2019*,* <https://www.retsinformation.dk/eli/retsinfo/2019/9934>  Styrelsen for Patientsikkerhed, Fravalg af livsforlængende behandling og genoplivning, <https://stps.dk/da/ansvar-og-retningslinjer/vejledning/den-sidste-tid/> |
| **Udarbejdet den:**  **Udarbejdet af:**  **Sidst revideret:**  **Revideres inden:**  **Godkendt af:** | April 2019  Grete Ølgaard Sygeplejerske, Anne Skov kvalitetssygeplejerske og Ghita Steenholt, Cand. Cur.  Marts 2023  Revideres efter behov og senest april 2025.  Centerledergruppen og Socialchefen |

## Procedure ved dødsfald og istandsættelse af afdøde

### Procedure ved dødsfald

Nedenstående beskriver, hvordan vi handler i forbindelse med

en borgers dødsfald.

#### 1.Konstatering af dødens indtræden (husk klokkeslæt)

* Egen læge eller vagtlæge (70113131) kontaktes. Lægen bedes om at komme for at konstatere MORS
* Vurder, hvem der skal gives besked til, herunder pårørende

#### 2.Når døden er konstateret.

* Borger skal være under jævnligt tilsyn ind til læge konstaterer mors. Afdøde ikke må flyttes, før læge har skrevet dødsattest
* Lægen kommer selv med dødsattesten. Denne udfyldes ved syn og følger afdøde

#### 3.Lederen kontaktes.

* Ved uventet dødsfald skal ledelsen orienteres

#### 4.Flag

* I dagtimerne hejses flaget på halvt

#### 5.Specielle ønsker.

* Se altid i afdødes papirer, om der er specielle ønsker. Det kan være til påklædning, begravelse/bisættelse, valg af bedemand, om afdøde vil synges ud etc.

#### 6.Vedrørende bedemand

* Når lægen har skrevet dødsattesten, kontakter de pårørende bedemand

#### 7.Lejligheden.

* Lejligheden ryddes pænt op (skraldespande tømmes osv.). Køb evt. blomster til stuen
* Alle værdigenstande (pung, penge, smykker, som ikke bæres på) låses inde i personalekontoret
* Døren til lejligheden låses
* Skal personalet have adgang til lejligheden, skal de altid være to. Når pårørende ønsker adgang til lejligheden, følger personale med eller opholder sig i umiddelbar nærhed.

#### 8.Skifteretten.

* Er skifteretten inde i billedet, låses lejligheden af, og må først tømmes efter besked fra skifteretten.

## Procedure ved istandsættelse af afdøde

* Afdøde afvaskes, så afdøde er ren og velplejet. I forbindelse med dette redes håret, negle renses, mænd barberes (kun hvis de sædvanligvis er glatbarberede), eventuel protese sættes i munden, engangsble placeres ved anus og genitalier og sonder seponeres.
* **Vær opmærksom på, om afdøde har pacemaker eller bachlofenpumpe, som skal fjernes af egen læge.**
* Senges indstilles neutralt, dyne og puder fjernes.

Der lægges evt. et rent lagen på madrassen.

* Afdøde iføres pænt privat tøj. Vær opmærksom på, om der er specielle ønsker nedskrevet. Slutteligt lægges afdøde pænt, og et lagen lægges løst over afdøde.
* Der ryddes op i lejligheden, slukkes for varmen, vinduet åbnes og døres låses.
* Sørg evt. for blomster, når pårørende er i lejligheden.
* Sørg for at være omkring de pårørende, når de er ved afdøde.
* Forlad kun lejligheden efter at have spurgt de pårørende, om de ønsker at være alene med afdøde.